CELEX: 32018R1882
Language: el
Date: 2018-12-03 00:00:00
Title: Εκτελεστικός κανονισμός (ΕΕ) 2018/1882 της Επιτροπής, της 3ης Δεκεμβρίου 2018, για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων (Κείμενο που παρουσιάζει ενδιαφέρον για τον ΕΟΧ)

4.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 308/21
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2018/1882 ΤΗΣ ΕΠΙΤΡΟΠΗΣ
         της 3ης Δεκεμβρίου 2018
         για την εφαρμογή ορισμένων κανόνων πρόληψης και ελέγχου νόσων σε κατηγορίες καταγεγραμμένων νόσων και για την κατάρτιση καταλόγου ειδών και ομάδων ειδών οργανισμών που συνιστούν σημαντικό κίνδυνο εξάπλωσης των εν λόγω καταγεγραμμένων νόσων
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (EE) 2016/429 του Ευρωπαϊκού Κοινοβουλίου και του Συμβουλίου, της 9ης Μαρτίου 2016, σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (1), και ιδίως το άρθρο 8 παράγραφος 2 και το άρθρο 9 παράγραφος 2,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/429 θεσπίζει κανόνες για την πρόληψη και τον έλεγχο των νόσων που μεταδίδονται στα ζώα ή στον άνθρωπο, συμπεριλαμβανομένων κανόνων για την ιεράρχηση και την κατηγοριοποίηση των καταγεγραμμένων νόσων που προκαλούν ανησυχία σε επίπεδο Ένωσης. Το άρθρο 5 του κανονισμού (ΕΕ) 2016/429 προβλέπει ότι εφαρμόζονται ειδικοί ανά νόσο κανόνες για την πρόληψη και τον έλεγχο των καταγεγραμμένων νόσων, όπως αναφέρονται στο εν λόγω άρθρο και στο παράρτημα II του εν λόγω κανονισμού. Το παράρτημα II του κανονισμού (ΕΕ) 2016/429 τροποποιήθηκε με τον κατ' εξουσιοδότηση κανονισμό (ΕΕ) 2018/1629 της Επιτροπής (2) και οι τροποποιήσεις αυτές εφαρμόζονται από τις 21 Απριλίου 2021.
                  
               
                     (2)
                  
                  
                     Κανόνες για την πρόληψη και τον έλεγχο των καταγεγραμμένων νόσων θα πρέπει να ισχύουν μόνο για τα είδη και τις ομάδες ειδών οργανισμών που μπορούν να μεταδώσουν τέτοιες καταγεγραμμένες νόσους, είτε επειδή προσβάλλονται από αυτές είτε επειδή λειτουργούν ως διαβιβαστές τους.
                  
               
                     (3)
                  
                  
                     Για τις καταγεγραμμένες νόσους απαιτούνται διάφοροι τύποι μέτρων αντιμετώπισης, όπως καθορίζεται στους κανόνες πρόληψης και ελέγχου νόσων που προβλέπονται στο άρθρο 9 του κανονισμού (ΕΕ) 2016/429 και λαμβανομένης υπόψη της δυνητικής σοβαρότητας των επιπτώσεών τους για τη δημόσια υγεία, την υγεία των ζώων, την οικονομία, την κοινωνία ή το περιβάλλον. Τα μέτρα αυτά ξεκινούν από βασικές ευθύνες και υποχρεώσεις, όπως η κοινοποίηση και η υποβολή εκθέσεων σχετικά με την εκδήλωση ή τις υπόνοιες εκδήλωσης μιας καταγεγραμμένης νόσου και σχετικά με τα προγράμματα εκρίζωσης, και φθάνουν μέχρι τα εμπεριστατωμένα, ειδικά για κάθε νόσο μέτρα επιτήρησης και εκρίζωσης σε ενωσιακό επίπεδο, καθώς και τα μέτρα που αφορούν τις μετακινήσεις ζώων και προϊόντων ζωικής προέλευσης εντός της Ένωσης και την είσοδό τους στην Ένωση.
                  
               
                     (4)
                  
                  
                     Στο άρθρο 8 παράγραφοι 2 και 3 και στο άρθρο 9 παράγραφοι 1 και 2 του κανονισμού (ΕΕ) 2016/429 και στο παράρτημα IV του ίδιου κανονισμού καθορίζονται ορισμένα κριτήρια για τον σκοπό της καταγραφής συγκεκριμένων ειδών ή ομάδων ειδών οργανισμών που υπόκεινται στους κανόνες πρόληψης και ελέγχου νόσων που προβλέπονται στον εν λόγω κανονισμό, καθώς και των μεθόδων εφαρμογής των κανόνων πρόληψης και ελέγχου νόσων στις καταγεγραμμένες νόσους.
                  
               
                     (5)
                  
                  
                     Η Επιτροπή, με τη συνδρομή της Ευρωπαϊκής Αρχής για την Ασφάλεια των Τροφίμων (EFSA) και αξιοποιώντας τις επιστημονικές γνώσεις που παρέχονται από τα εργαστήρια αναφοράς της ΕΕ για την υγεία των ζώων, προέβη σε συστηματική αξιολόγηση των καταγεγραμμένων νόσων για τις οποίες απαιτείται παρέμβαση της Ένωσης. Έλαβε επίσης υπόψη τις διαθέσιμες πληροφορίες από τον Παγκόσμιο Οργανισμό για την Υγεία των Ζώων.
                  
               
                     (6)
                  
                  
                     Κατά τη συστηματική αξιολόγηση από την Επιτροπή ελήφθησαν επίσης υπόψη διάφοροι παράγοντες, όπως τα είδη που είναι ευπαθή σε ορισμένες καταγεγραμμένες νόσους, οι δεξαμενές και οι διαβιβαστές νόσων, και το κατά πόσον η καταγεγραμμένη νόσος απαντά επί του παρόντος στην Ένωση, καθώς και οι τρόποι με τους οποίους η καταγεγραμμένη νόσος μεταδίδεται μεταξύ των ζώων και από τα ζώα στον άνθρωπο, αλλά και οι πιθανές επιπτώσεις της στην υγεία των ζώων και του ανθρώπου, συμπεριλαμβανομένης της νοσηρότητας και της θνησιμότητάς της. Κατά τη συστηματική αξιολόγηση εξετάστηκαν επίσης οι ευρύτερες επιπτώσεις αυτών των καταγεγραμμένων νόσων, όπως είναι οι επιπτώσεις τους για την οικονομία, την κοινωνία, την καλή διαβίωση των ζώων, το περιβάλλον και τη βιοποικιλότητα.
                  
               
                     (7)
                  
                  
                     Για τους σκοπούς της συστηματικής αξιολόγησης, η EFSA εξέδωσε επιστημονικές γνώμες σχετικά με τη λοίμωξη από Brucella abortus, B. melitensis και B. suis (3), τη λοίμωξη από το σύμπλεγμα Mycobacterium tuberculosis (M. bovis, M. caprae και M. tuberculosis) (4), τη λοίμωξη από τον ιό του καταρροϊκού πυρετού των προβάτων (ορότυποι 1-24) (5), τον άνθρακα (6), την τρυπανοσωμίαση (Trypanosoma evansi) (7), τη νόσο του ιού Ebola (8), την παραφυματίωση (9), την ιαπωνική εγκεφαλίτιδα (10), τον πυρετό του Δυτικού Νείλου (11), τη λοίμωξη από Mycoplasma mycoides subsp. mycoides SC (λοιμώδη πλευροπνευμονία των βοοειδών) (12), τη λοιμώδη ρινοτραχειίτιδα των βοοειδών/τη λοιμώδη φλυκταινώδη αιδοιοκολπίτιδα των βοοειδών (13), την ιογενή διάρροια των βοοειδών (14), την καμπυλοβακτηρίωση γεννητικών οργάνων των βοοειδών (15), την τριχομονάδωση (16), την ενζωοτική λεύκωση των βοοειδών (17), τη λοιμώδη πλευροπνευμονία των αιγών (18), την επιδιδυμίτιδα του προβάτου (Brucella ovis) (19), την εγκεφαλομυελίτιδα των ιπποειδών τύπου Βενεζουέλας (20), την εγκεφαλομυελίτιδα των ιπποειδών (τύπου ανατολικής και τύπου δυτικής Αμερικής) (21), τη λοίμωξη από τον ιό της νόσου του Aujeszky (22), τη λοίμωξη από τον ιό του αναπνευστικού και αναπαραγωγικού συνδρόμου του χοίρου (23), τη μυκοπλάσμωση των πτηνών (Mycoplasma gallisepticum και M. meleagridis) (24), τη λοίμωξη από Salmonella Pullorum, S. Gallinarum και S. arizonae (25), τη λοίμωξη από χαμηλής παθογονικότητας ιούς της γρίπης των πτηνών (26), την προσβολή από Varroa spp. (βαρόαση) (27), τη λοίμωξη από Batrachochytrium salamandrivorans (28) και τη νόσο του ερπητοϊού των κυπρίνων koi (29), σύμφωνα με το άρθρο 8 παράγραφος 3 του κανονισμού (ΕΕ) 2016/429 και το παράρτημα IV του ίδιου κανονισμού, και ακολούθησε τη μέθοδο που καθορίζεται στην επιστημονική γνώμη που εξέδωσε στις 5 Απριλίου 2017 περί μιας μεθόδου ad hoc για την αξιολόγηση της καταγραφής και της κατηγοριοποίησης των νόσων των ζώων στο πλαίσιο του νόμου για την υγεία των ζώων (30).
                  
               
                     (8)
                  
                  
                     Δεδομένου ότι ο κανονισμός (ΕΕ) 2016/429 εφαρμόζεται από την 21η Απριλίου 2021, τα μέτρα που προβλέπονται στον παρόντα κανονισμό θα πρέπει επίσης να εφαρμόζονται από την ίδια ημερομηνία.
                  
               
                     (9)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Για τους σκοπούς του παρόντος κανονισμού, ισχύουν οι ακόλουθοι ορισμοί:
            1)   «νόσος κατηγορίας Α»: καταγεγραμμένη νόσος που δεν εμφανίζεται συνήθως στην Ένωση και για την οποία πρέπει να ληφθούν άμεσα μέτρα εκρίζωσης αμέσως μόλις εντοπιστεί, όπως αναφέρεται στο άρθρο 9 παράγραφος 1 στοιχείο α) του κανονισμού (ΕΕ) 2016/429·
            2)   «νόσος κατηγορίας Β»: καταγεγραμμένη νόσος η οποία πρέπει να τεθεί υπό έλεγχο σε όλα τα κράτη μέλη με σκοπό την εκρίζωσή της από το σύνολο της Ένωσης, όπως αναφέρεται στο άρθρο 9 παράγραφος 1 στοιχείο β) του κανονισμού (ΕΕ) 2016/429·
            3)   «νόσος κατηγορίας Γ»: καταγεγραμμένη νόσος η οποία αφορά ορισμένα κράτη μέλη και για την οποία απαιτούνται μέτρα ώστε να αποτραπεί η εξάπλωσή της σε περιοχές της Ένωσης που έχουν επισήμως καθεστώς απαλλαγής από τη νόσο ή διαθέτουν προγράμματα εκρίζωσης για τη σχετική καταγεγραμμένη νόσο, όπως αναφέρεται στο άρθρο 9 παράγραφος 1 στοιχείο γ) του κανονισμού (ΕΕ) 2016/429·
            4)   «νόσος κατηγορίας Δ»: καταγεγραμμένη νόσος για την οποία απαιτούνται μέτρα προκειμένου να αποτραπεί η εξάπλωσή της μετά την είσοδό της στην Ένωση ή λόγω μετακινήσεων μεταξύ κρατών μελών, όπως αναφέρεται στο άρθρο 9 παράγραφος 1 στοιχείο δ) του κανονισμού (ΕΕ) 2016/429·
            5)   «νόσος κατηγορίας Ε»: καταγεγραμμένη νόσος για την οποία συντρέχει ανάγκη επιτήρησης εντός της Ένωσης, όπως αναφέρεται στο άρθρο 9 παράγραφος 1 στοιχείο ε) του κανονισμού (ΕΕ) 2016/429.
         
         
            Άρθρο 2
            Οι κανόνες πρόληψης και ελέγχου νόσων για τις καταγεγραμμένες νόσους που αναφέρονται στο άρθρο 9 παράγραφος 1 του κανονισμού (ΕΕ) 2016/429 εφαρμόζονται στις κατηγορίες καταγεγραμμένων νόσων για τα καταγεγραμμένα είδη και ομάδες ειδών που αναφέρονται στον πίνακα που παρατίθεται στο παράρτημα του παρόντος κανονισμού.
         
         
            Άρθρο 3
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από τις 21 Απριλίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Δεκεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 84 της 31.3.2016, σ. 1.
         
            (2)  Κατ' εξουσιοδότηση κανονισμός (ΕΕ) 2018/1629 της Επιτροπής, της 25ης Ιουλίου 2018, για την τροποποίηση του καταλόγου νόσων που παρατίθεται στο παράρτημα II του κανονισμού (ΕΕ) 2016/429 του Ευρωπαϊκού Κοινοβουλίου και του Συμβουλίου σχετικά με τις μεταδοτικές νόσους των ζώων και για την τροποποίηση και την κατάργηση ορισμένων πράξεων στον τομέα της υγείας των ζώων («νόμος για την υγεία των ζώων») (ΕΕ L 272 της 31.10.2018, σ. 11).
         
            (3)  EFSA Journal 2017·15(7):4889.
         
            (4)  EFSA Journal 2017·15(8):4959.
         
            (5)  EFSA Journal 2017·15(8):4957.
         
            (6)  EFSA Journal 2017·15(7):4958.
         
            (7)  EFSA Journal 2017·15(7):4892.
         
            (8)  EFSA Journal 2017·15(7):4890.
         
            (9)  EFSA Journal 2017·15(7):4960.
         
            (10)  EFSA Journal 2017·15(7):4948.
         
            (11)  EFSA Journal 2017·15(8):4955.
         
            (12)  EFSA Journal 2017·15(10):4995.
         
            (13)  EFSA Journal 2017·15(7):4947.
         
            (14)  EFSA Journal 2017·15(8):4952.
         
            (15)  EFSA Journal 2017·15(10):4990.
         
            (16)  EFSA Journal 2017·15(10):4992.
         
            (17)  EFSA Journal 2017·15(8):4956.
         
            (18)  EFSA Journal 2017·15(10):4996.
         
            (19)  EFSA Journal 2017·15(10):4994.
         
            (20)  EFSA Journal 2017·15(8):4950.
         
            (21)  EFSA Journal 2017·15(7):4946.
         
            (22)  EFSA Journal 2017·15(7):4888.
         
            (23)  EFSA Journal 2017·15(7):4949.
         
            (24)  EFSA Journal 2017·15(8):4953.
         
            (25)  EFSA Journal 2017·15(8):4954.
         
            (26)  EFSA Journal 2017·15(7):4891.
         
            (27)  EFSA Journal 2017·15(10):4997.
         
            (28)  EFSA Journal 2017·15(11):5071.
         
            (29)  EFSA Journal 2017·15(7):4907.
         
            (30)  EFSA Journal 2017·15(7):4783.
      
      
         
            ΠΑΡΑΡΤΗΜΑ
            
               ΠΙΝΑΚΑΣ ΤΟΥ ΑΡΘΡΟΥ 2
            
            
                        Ονομασία καταγεγραμμένης νόσου
                     
                     
                        Κατηγορία καταγεγραμμένης νόσου
                     
                     
                        Καταγεγραμμένα είδη
                     
                  
                        Είδη και ομάδες ειδών
                     
                     
                        Είδη-Φορείς
                     
                  
                        Αφθώδης πυρετός
                     
                     
                        Α+Δ+Ε
                     
                     
                        Artiodactyla, Proboscidea
                     
                     
                         
                     
                  
                        Λοίμωξη από τον ιό της πανώλης των βοοειδών
                     
                     
                        Α+Δ+Ε
                     
                     
                        Artiodactyla
                     
                     
                         
                     
                  
                        Λοίμωξη από τον ιό της νόσου της κοιλάδας Rift
                     
                     
                        Α+Δ+Ε
                     
                     
                        Perissodactyla, Antilocapridae, Bovidae, Camelidae, Cervidae, Giraffidae, Hippopotamidae, Moschidae, Proboscidea
                     
                     
                        Culicidae
                     
                  
                        Λοίμωξη από Brucella abortus, B. melitensis, B. suis
                        
                     
                     
                        Β+Δ+Ε
                     
                     
                        
                           Bison spp., Bos spp., Bubalus spp., Ovis spp., Capra spp.
                     
                     
                         
                     
                  
                        Δ+Ε
                     
                     
                        
                           Artiodactyla εκτός των Bison spp., Bos spp., Bubalus spp., Ovis spp., Capra spp.
                     
                  
                        Ε
                     
                     
                        
                           Perissodactyla, Carnivora, Lagomorpha
                        
                     
                  
                        Λοίμωξη από σύμπλεγμα Mycobacterium tuberculosis (M. bovis, M. caprae, M. tuberculosis)
                     
                     
                        Β+Δ+Ε
                     
                     
                        
                           Bison spp., Bos spp., Bubalus spp.
                     
                     
                         
                     
                  
                        Δ+Ε
                     
                     
                        
                           Artiodactyla εκτός των Bison spp., Bos spp., Bubalus spp.
                     
                  
                        Ε
                     
                     
                        
                           Mammalia (χερσαία)
                     
                  
                        Λοίμωξη από τον ιό της λύσσας
                     
                     
                        Β+Δ+Ε
                     
                     
                        Carnivora, Bovidae, Suidae, Equidae, Cervidae, Camelidae
                     
                     
                         
                     
                  
                        Ε
                     
                     
                        Chiroptera
                     
                  
                        Προσβολή από Echinococcus multilocularis
                        
                     
                     
                        Γ+Δ+Ε
                     
                     
                        Canidae
                     
                     
                         
                     
                  
                        Λοίμωξη από τον ιό του καταρροϊκού πυρετού των προβάτων (ορότυποι 1-24)
                     
                     
                        Γ+Δ+Ε
                     
                     
                        Antilocapridae, Bovidae, Camelidae, Cervidae, Giraffidae, Moschidae, Tragulidae
                     
                     
                        
                           Culicoides spp.
                     
                  
                        Λοίμωξη από τον ιό της επιζωοτικής αιμορραγικής νόσου
                     
                     
                        Δ+Ε
                     
                     
                        Antilocapridae, Bovidae, Camelidae, Cervidae, Giraffidae, Moschidae, Tragulidae
                        
                     
                     
                        
                           Culicoides spp.
                     
                  
                        Άνθρακας
                     
                     
                        Δ+Ε
                     
                     
                        Perissodactyla, Artiodactyla, Proboscidea
                     
                     
                         
                     
                  
                        Τρυπανοσωμίαση (Trypanosoma evansi)
                     
                     
                        Δ+Ε
                     
                     
                        Equidae, Artiodactyla
                     
                     
                        Tabanidae
                     
                  
                        Αιμορραγικός πυρετός Ebola
                     
                     
                        Δ+Ε
                     
                     
                        Πρωτεύοντα θηλαστικά πλην του ανθρώπου (πίθηκοι)
                     
                     
                         
                     
                  
                        Παραφυματίωση
                     
                     
                        Ε
                     
                     
                        
                           Bison spp., Bos spp., Bubalus spp., Ovis spp., Capra spp., Camelidae, Cervidae
                        
                     
                     
                         
                     
                  
                        Ιαπωνική εγκεφαλίτιδα
                     
                     
                        Ε
                     
                     
                        Equidae
                     
                     
                        Culicidae
                     
                  
                        Πυρετός του Δυτικού Νείλου
                     
                     
                        Ε
                     
                     
                        Equidae, Aves
                     
                     
                        Culicidae
                     
                  
                        Πυρετός Q
                     
                     
                        Ε
                     
                     
                        
                           Bison spp., Bos spp., Bubalus spp., Ovis spp., Capra spp.
                     
                     
                         
                     
                  
                        Λοίμωξη από τον ιό της οζώδους δερματίτιδας
                     
                     
                        Α+Δ+Ε
                     
                     
                        
                           Bison spp., Bos spp., Bubalus spp.
                     
                     
                        Αιματοφάγα αρθρόποδα
                     
                  
                        Λοίμωξη από Mycoplasma mycoides subsp. mycoides SC (λοιμώδης πλευροπνευμονία των βοοειδών)
                     
                     
                        Α+Δ+Ε
                     
                     
                        
                           Bison spp., Bos spp., Bubalus spp., Syncerus cafer
                        
                     
                     
                         
                     
                  
                        Λοιμώδης ρινοτραχειίτιδα των βοοειδών/λοιμώδης φλυκταινώδης αιδοιοκολπίτιδα των βοοειδών
                     
                     
                        Γ+Δ+Ε
                     
                     
                        
                           Bison spp., Bos spp., Bubalus spp.
                     
                     
                         
                     
                  
                        Δ+Ε
                     
                     
                        Camelidae, Cervidae
                     
                  
                        Ιογενής διάρροια των βοοειδών
                     
                     
                        Γ+Δ+Ε
                     
                     
                        
                           Bison spp., Bos spp., Bubalus spp.
                     
                     
                         
                     
                  
                        Καμπυλοβακτηρίωση γεννητικών οργάνων των βοοειδών
                     
                     
                        Δ+Ε
                     
                     
                        
                           Bison spp., Bos spp., Bubalus spp.
                     
                     
                         
                     
                  
                        Τριχομονάδωση
                     
                     
                        Δ+Ε
                     
                     
                        
                           Bison spp., Bos spp., Bubalus spp.
                     
                     
                         
                     
                  
                        Ενζωοτική λεύκωση των βοοειδών
                     
                     
                        Γ+Δ+Ε
                     
                     
                        
                           Bison spp., Bos spp., Bubalus spp.
                     
                     
                         
                     
                  
                        Ευλογιά των αιγοπροβάτων
                     
                     
                        Α+Δ+Ε
                     
                     
                        
                           Ovis spp., Capra spp.
                     
                     
                         
                     
                  
                        Λοίμωξη από τον ιό της πανώλης των μικρών μηρυκαστικών
                     
                     
                        Α+Δ+Ε
                     
                     
                        
                           Ovis spp., Capra spp., Camelidae, Cervidae
                        
                     
                     
                         
                     
                  
                        Λοιμώδης πλευροπνευμονία των αιγών
                     
                     
                        Α+Δ+Ε
                     
                     
                        
                           Ovis spp., Capra spp., Gazella spp.
                     
                     
                         
                     
                  
                        Επιδιδυμίτιδα του προβάτου (Brucella ovis)
                     
                     
                        Δ+Ε
                     
                     
                        
                           Ovis spp., Capra spp.
                     
                     
                         
                     
                  
                        Αφρικανική πανώλη των ίππων
                     
                     
                        Α+Δ+Ε
                     
                     
                        Equidae
                     
                     
                        
                           Culicoides spp.
                     
                  
                        Λοίμωξη από Burkholderia mallei (μάλη)
                     
                     
                        Α+Δ+Ε
                     
                     
                        
                           Equidae, Capra spp., Camelidae
                        
                     
                     
                         
                     
                  
                        Λοίμωξη από τον ιό της αρτηρίτιδας των ιπποειδών
                     
                     
                        Δ+Ε
                     
                     
                        Equidae
                     
                     
                         
                     
                  
                        Λοιμώδης αναιμία των ιπποειδών
                     
                     
                        Δ+Ε
                     
                     
                        Equidae
                     
                     
                        Tabanidae
                     
                  
                        Δουρίνη
                     
                     
                        Δ+Ε
                     
                     
                        Equidae
                     
                     
                         
                     
                  
                        Εγκεφαλομυελίτιδα των ιπποειδών τύπου Βενεζουέλας
                     
                     
                        Δ+Ε
                     
                     
                        Equidae
                     
                     
                        Culicidae
                     
                  
                        Λοιμώδης μητρίτιδα των ιπποειδών
                     
                     
                        Δ+Ε
                     
                     
                        Equidae
                     
                     
                         
                     
                  
                        Εγκεφαλομυελίτιδα των ιπποειδών (τύπου Ανατολικής και τύπου Δυτικής Αμερικής)
                     
                     
                        Ε
                     
                     
                        Equidae
                     
                     
                        Culicidae
                     
                  
                        Κλασική πανώλη των χοίρων
                     
                     
                        Α+Δ+Ε
                     
                     
                        Suidae, Tayassuidae
                     
                     
                         
                     
                  
                        Αφρικανική πανώλη των χοίρων
                     
                     
                        Α+Δ+Ε
                     
                     
                        Suidae
                     
                     
                        Ornithodoros
                     
                  
                        Λοίμωξη από τον ιό της νόσου του Aujeszky
                     
                     
                        Γ+Δ+Ε
                     
                     
                        Suidae
                     
                     
                         
                     
                  
                        Λοίμωξη από τον ιό του αναπνευστικού και αναπαραγωγικού συνδρόμου του χοίρου
                     
                     
                        Δ+Ε
                     
                     
                        Suidae
                     
                     
                         
                     
                  
                        Υψηλής παθογονικότητας γρίπη των πτηνών
                     
                     
                        Α+Δ+Ε
                     
                     
                        Aves
                     
                     
                         
                     
                  
                        Λοίμωξη από τον ιό της ψευδοπανώλης των πτηνών
                     
                     
                        Α+Δ+Ε
                     
                     
                        Aves
                     
                     
                         
                     
                  
                        Μυκοπλάσμωση των πτηνών (Mycoplasma gallisepticum και M. meleagridis)
                     
                     
                        Δ+Ε
                     
                     
                        Gallus gallus, Meleagris gallopavo
                     
                     
                         
                     
                  
                        Λοίμωξη από Salmonella Pullorum, S. Gallinarum, S. arizonae
                        
                     
                     
                        Δ+Ε
                     
                     
                        
                           Gallus gallus, Meleagris gallopavo, Numida meleagris, Coturnix coturnix, Phasianus colchicus, Perdix perdix, Anas spp.
                     
                     
                         
                     
                  
                        Λοίμωξη από χαμηλής παθογονικότητας ιούς της γρίπης των πτηνών
                     
                     
                        Δ+Ε
                     
                     
                        Aves
                     
                     
                         
                     
                  
                        Χλαμυδίωση των πτηνών
                     
                     
                        Δ+Ε
                     
                     
                        Psittaciformes
                     
                     
                         
                     
                  
                        Προσβολή από Varroa spp. (βαρόαση)
                     
                     
                        Γ+Δ+Ε
                     
                     
                        Apis
                     
                     
                         
                     
                  
                        Προσβολή από Aethina tumida (μικρός κάνθαρος κυψελών)
                     
                     
                        Δ+Ε
                     
                     
                        
                           Apis, Bombus spp.
                     
                     
                         
                     
                  
                        Αμερικανική σήψη γόνου
                     
                     
                        Δ+Ε
                     
                     
                        Apis
                     
                     
                         
                     
                  
                        Προσβολή από Tropilaelaps spp.
                     
                     
                        Δ+Ε
                     
                     
                        Apis
                     
                     
                         
                     
                  
                        Λοίμωξη από Batrachochytrium salamandrivorans
                        
                     
                     
                        Δ+Ε
                     
                     
                        Caudata
                     
                     
                         
                     
                  
                        Επιζωοτική νέκρωση του αιμοποιητικού
                     
                     
                        Α+Δ+Ε
                     
                     
                        Ιριδίζουσα πέστροφα (Oncorhynchus mykiss), πέρκα (Perca fluviatilis)
                     
                     
                        Μαρμαροκυπρίνος (Aristichthys nobilis), χρυσόψαρο (Carassius auratus), πεταλούδα (Carassius carassius), κοινός κυπρίνος/γριβάδι και κυπρίνος koi (Cyprinus carpio), ασημοκυπρίνος (Hypophthalmichthys molitrix), τυλινάρι (Leuciscus spp.), τσιρώνι (Rutilus rutilus), κοκκινοφτέρα (Scardinius erythrophthalmus), γλήνι (Tinca tinca)
                     
                  
                        Ιογενής αιμορραγική σηψαιμία
                     
                     
                        Γ+Δ+Ε
                     
                     
                        Ρέγγα (Clupea spp.), κορήγωνος (Coregonus spp.), τούρνα (Esox lucius), βακαλάος εγκλεφίνος (Melanogrammus aeglefinus), βακαλάος του Ειρηνικού (Gadus macrocephalus), βακαλάος του Ατλαντικού (Gadus morhua), σολομός του Ειρηνικού (Oncorhynchus spp.) ιριδίζουσα πέστροφα (Oncorhynchus mykiss), γαϊδουρόψαρο (Onos mustelus), κοινή πέστροφα (Salmo trutta), καλκάνι (Scophthalmus maximus), παπαλίνα (Sprattus sprattus), θύμαλλος (Thymallus thymallus), πράσινη χωματίδα (Paralichthys olivaceus), ραβδωτή πέστροφα (Salmo marmoratus), λιμνοπέστροφα (Salvelinus namaycush), χειλούδες (Labridae spp.), κυκλόπτεροι (Cyclopteridae spp.)
                     
                     
                        Μουρούνα (Huso huso), οξύρρυγχος του Δούναβη (Acipenser gueldenstaedtii), οξύρρυγχος sterlet (Acipenser ruthenus), αστροξυρύχι (Acipenser stellatus), κοινός οξύρρυγχος/στουριόνι (Acipenser sturio), οξύρυγχος Σιβηρίας (Acipenser baerii), μαρμαροκυπρίνος (Aristichthys nobilis), χρυσόψαρο (Carassius auratus), πεταλούδα (Carassius carassius), κοινός κυπρίνος/γριβάδι και κυπρίνος koi (Cyprinus carpio), ασημοκυπρίνος (Hypophthalmichthys molitrix), τυλινάρι (Leuciscus spp.), τσιρώνι (Rutilus rutilus), κοκκινοφτέρα (Scardinius erythrophthalmus), γλήνι (Tinca tinca), κλαρίας (Clarias gariepinus), τούρνα (Esox lucius), γατόψαρα (Ictalurus spp.), μαύρο γατόψαρο (Ameiurus melas), αμερικανικό γατόψαρο (Ictalurus punctatus), γατόψαρο pangas (Pangasius pangasius), ποταμολάβρακο (Sander lucioperca), γουλιανός (Silurus glanis), λαβράκι (Dicentrarchus labrax), γραμμωτό λαβράκι (Morone chrysops x Morone saxatilis), κέφαλος (Mugil cephalus), στικτομυλοκόπι (Sciaenops ocellatus), κρανιός (Argyrosomus regius), μυλοκόπι (Umbrina cirrosa), τόνος (Thunnus spp.), κόκκινος τόνος του Ατλαντικού (Thunnus thynnus), σφυρίδα (Epinephelus aeneus), ροφός (Epinephelus marginatus), γλώσσα Σενεγάλης (Solea senegalensis), κοινή γλώσσα (Solea solea), λυθρίνι (Pagellus erythrinus), συναγρίδα (Dentex dentex), τσιπούρα (Sparus aurata), σαργός (Diplodus sargus), κεφαλάς (Pagellus bogaraveo), φαγκρί Ειρηνικού (Pagrus major), ούγαινα/μυτάκι (Diplodus puntazzo), καμπανάς (Diplodus vulgaris), φαγκρί (Pagrus pagrus), τιλάπια (Oreochromis spp.), σαλβελίνος (Salvelinus fontinalis), αρκτοσαλβελίνος (Salvelinus alpinus)
                     
                  
                        Λοιμώδης νέκρωση του αιμοποιητικού
                     
                     
                        Γ+Δ+Ε
                     
                     
                        Σολομός Ειρηνικού κέτα (Oncorhynchus keta), ασημένιος σολομός Ειρηνικού (Oncorhynchus kisutch), σολομός Ιαπωνίας (Oncorhynchus masou), ιριδίζουσα πέστροφα (Oncorhynchus mykiss), κόκκινος σολομός (Oncorhynchus nerka), ροδόχρους σολομός (Oncorhynchus rhodurus), βασιλικός σολομός του Ειρηνικού (Oncorhynchus tshawytscha), σολομός του Ατλαντικού (Salmo salar), αμερικανική λιμνοπέστροφα (Salvelinus namaycush), ραβδωτή πέστροφα (Salmo marmoratus), σαλβελίνος (Salvelinus fontinalis), αρκτοσαλβελίνος (Salvelinus alpinus), πιτσιλωτός σαλβελίνος (Salvelinus leucomaenis)
                     
                     
                        Μουρούνα (Huso huso), οξύρρυγχος του Δούναβη (Acipenser gueldenstaedtii), οξύρρυγχος sterlet (Acipenser ruthenus), αστροξυρύχι (Acipenser stellatus), κοινός οξύρρυγχος/στουριόνι (Acipenser sturio), οξύρυγχος Σιβηρίας (Acipenser baerii), μαρμαροκυπρίνος (Aristichthys nobilis), χρυσόψαρο (Carassius auratus), πεταλούδα (Carassius carassius), κοινός κυπρίνος/γριβάδι και κυπρίνος koi (Cyprinus carpio), ασημοκυπρίνος (Hypophthalmichthys molitrix), τυλινάρι (Leuciscus spp.), τσιρώνι (Rutilus rutilus), κοκκινοφτέρα (Scardinius erythrophthalmus), γλήνι (Tinca tinca), κλαρίας (Clarias gariepinus), γατόψαρα (Ictalurus spp.), μαύρο γατόψαρο (Ameiurus melas), αμερικανικό γατόψαρο (Ictalurus punctatus), γατόψαρο pangas (Pangasius pangasius), ποταμολάβρακο (Sander lucioperca), γουλιανός (Silurus glanis), ιππόγλωσσα Ατλαντικού (Hippoglossus hippoglossus), χωματίδα (Platichthys flesus), βακαλάος του Ατλαντικού (Gadus morhua), βακαλάος εγκλεφίνος (Melanogrammus aeglefinus), ερυθρόποδη καραβίδα (Astacus astacus), ποταμοκαραβίδα (Pacifastacus leniusculus), βαλτογαρίδα (Procambarus clarkii)
                     
                  
                        Μόλυνση από τον ιό της λοιμώδους αναιμίας του σολομού με απαλειμμένη περιοχή HPR
                     
                     
                        Γ+Δ+Ε
                     
                     
                        Ιριδίζουσα πέστροφα (Oncorhynchus mykiss), σολομός του Ατλαντικού (Salmo salar), κοινή πέστροφα και θαλασσινή πέστροφα (Salmo trutta)
                     
                     
                         
                     
                  
                        Μόλυνση του κυπρίνου Koi από ερπητοϊό
                     
                     
                        Ε
                     
                     
                        Κοινός κυπρίνος/γριβάδι και κυπρίνος koi (Cyprinus carpio)
                     
                     
                        Χρυσόψαρο (Carassius auratus), χορτοκυπρίνος (Ctenopharyngodon idella)
                     
                  
                        Μόλυνση από Mikrocytos mackini
                        
                     
                     
                        Α+Δ+Ε
                     
                     
                        Στρείδι Ιαπωνίας (Crassostrea gigas), στρείδι Ατλαντικού (Crassostrea virginica), στρείδι Ειρηνικού (Ostrea conchaphila), κοινό στρείδι (Ostrea edulis)
                     
                     
                         
                     
                  
                        Μόλυνση από Perkinsus marinus
                        
                     
                     
                        Α+Δ+Ε
                     
                     
                        Στρείδι Ιαπωνίας (Crassostrea gigas), στρείδι Ατλαντικού (Crassostrea virginica)
                     
                     
                        Αστακογαρίδα (Homarus gammarus), θαλάσσια καβούρια (Brachyura spp.), μπλε αστακός (Cherax destructor), γιγάντια ποταμογαρίδα (Macrobrachium rosenbergii), αστακοί (Palinurus spp.), βελουδοκάβουρας (Portunus puber), λασποκάβουρας Ινδίας-Ειρηνικού (Scylla serrata), λευκή γαρίδα της Ινδίας (Penaeus indicus), γαρίδα kuruma Ιαπωνίας (Penaeus japonicus), γαρίδα καραμότα (Penaeus kerathurus), γαλάζια γαρίδα (Penaeus stylirostris), λευκή γαρίδα του Ειρηνικού (Penaeus vannamei)
                     
                  
                        Μόλυνση από Bonamia exitiosa
                        
                     
                     
                        Γ+Δ+Ε
                     
                     
                        Στρείδι Αυστραλίας (Ostrea angasi), στρείδι Χιλής (Ostrea chilensis), κοινό στρείδι (Ostrea edulis)
                     
                     
                        Πορτογαλικό στρείδι (Crassostrea angulata), στρείδι Ιαπωνίας (Crassostrea gigas), στρείδι Ατλαντικού (Crassostrea virginica)
                     
                  
                        Μόλυνση από Bonamia ostreae
                        
                     
                     
                        Γ+Δ+Ε
                     
                     
                        Στρείδι Αυστραλίας (Ostrea angasi), στρείδι Χιλής (Ostrea chilensis), στρείδι Ειρηνικού (Ostrea conchaphila), στρείδι Ασίας (Ostrea denselammellosa), κοινό στρείδι (Ostrea edulis), στρείδι Αργεντινής (Ostrea puelchana)
                     
                     
                        Μεθύστρα (Cerastoderma edule), φασολάκι (Donax trunculus), σκαφλιάς (Mya arenaria), αχιβάδα Ατλαντικού (Mercenaria mercenaria), ιαπωνική αχιβάδα (Meretrix lusoria), χάβαρο (Ruditapes decussatus), κυδώνι Ιαπωνίας (Ruditapes philippinarum), ευρωπαϊκή αχιβάδα (Venerupis aurea), αχιβάδα (Venerupis pullastra), ριγωτό κυδώνι (Venus verrucosa), χτένι του Ατλαντικού (Pecten maximus)
                     
                  
                        Μόλυνση από Marteilia refringens
                        
                     
                     
                        Γ+Δ+Ε
                     
                     
                        Στρείδι Αυστραλίας (Ostrea angasi), στρείδι Χιλής (Ostrea chilensis), κοινό στρείδι (Ostrea edulis), στρείδι Αργεντινής (Ostrea puelchana)
                     
                     
                        Μεθύστρα (Cerastoderma edule), φασολάκι (Donax trunculus), σκαφλιάς (Mya arenaria), αχιβάδα Ατλαντικού (Mercenaria mercenaria), ιαπωνική αχιβάδα (Meretrix lusoria), χάβαρο (Ruditapes decussatus), κυδώνι Ιαπωνίας (Ruditapes philippinarum), ευρωπαϊκή αχιβάδα (Venerupis aurea), αχιβάδα (Venerupis pullastra), ριγωτό κυδώνι (Venus verrucosa)
                     
                  
                        Μόλυνση από τον ιό του συνδρόμου Taura
                     
                     
                        Α+Δ+Ε
                     
                     
                        Λευκές γαρίδες του Κόλπου του Μεξικού (Penaeus setiferus), γαλάζιες γαρίδες Ειρηνικού (Penaeus stylirostris), λευκές γαρίδες Ειρηνικού (Penaeus vannamei)
                     
                     
                        Πίνες (Atrina spp.), βούκινο (Buccinum undatum), πορτογαλικό στρείδι (Crassostrea angulata), μεθύστρα (Cerastoderma edule), στρείδι Ιαπωνίας (Crassostrea gigas), στρείδι Ατλαντικού (Crassostrea virginica), φασολάκι (Donax trunculus), αμπαλόνι Ezo (Haliotis discus hannai), αυτί της θάλασσας (Haliotis tuberculata), λιττορίνη (Littorina littorea), αχιβάδα Ατλαντικού (Mercenaria mercenaria), ιαπωνική αχιβάδα (Meretrix lusoria), σκαφλιάς (Mya arenaria), μύδι Ατλαντικού (Mytilus edulis), μύδι Προβηγκίας (Mytilus galloprovincialis), χταπόδι (Octopus vulgaris), κοινό στρείδι (Ostrea edulis), χτένι του Ατλαντικού (Pecten maximus), χάβαρο (Ruditapes decussatus), κυδώνι Ιαπωνίας (Ruditapes philippinarum), κοινή σουπιά (Sepia officinalis), στρόμβοι (Strombus spp.), ευρωπαϊκή αχιβάδα (Venerupis aurea), αχιβάδα (Venerupis pullastra), ριγωτό κυδώνι (Venus verrucosa), αστακογαρίδα (Homarus gammarus), θαλάσσια καβούρια (Brachyura spp.), μπλε αστακός (Cherax destructor), γιγάντια ποταμογαρίδα (Macrobrachium rosenbergii), αστακοί (Palinurus spp.), βελουδοκάβουρας (Portunus puber), λασποκάβουρας Ινδίας-Ειρηνικού (Scylla serrata), λευκή γαρίδα της Ινδίας (Penaeus indicus), γαρίδα kuruma Ιαπωνίας (Penaeus japonicus), γαρίδα καραμότα (Penaeus kerathurus)
                     
                  
                        Μόλυνση από τον ιό του συνδρόμου της κίτρινης κεφαλής
                     
                     
                        Α+Δ+Ε
                     
                     
                        Καφετιά γαρίδα του Κόλπου του Μεξικού (Penaeus aztecus), ροζ γαρίδα του Κόλπου (Penaeus duorarum), γαρίδα kuruma Ιαπωνίας (Penaeus japonicus), γάμπαρη-τίγρης (Penaeus monodon), λευκή γαρίδα του Κόλπου (Penaeus setiferus), γαλάζια γαρίδα Ειρηνικού (Penaeus stylirostris), λευκή γαρίδα Ειρηνικού (Penaeus vannamei)
                     
                     
                        Πίνες (Atrina spp.), βούκινο (Buccinum undatum), πορτογαλικό στρείδι (Crassostrea angulata), μεθύστρα (Cerastoderma edule), στρείδι Ιαπωνίας (Crassostrea gigas), στρείδι Ατλαντικού (Crassostrea virginica), φασολάκι (Donax trunculus), αμπαλόνι Ezo (Haliotis discus hannai), αυτί της θάλασσας (Haliotis tuberculata), λιττορίνη (Littorina littorea), αχιβάδα Ατλαντικού (Mercenaria mercenaria), ιαπωνική αχιβάδα (Meretrix lusoria), σκαφλιάς (Mya arenaria), μύδι Ατλαντικού (Mytilus edulis), μύδι Προβηγκίας (Mytilus galloprovincialis), χταπόδι (Octopus vulgaris), κοινό στρείδι (Ostrea edulis), χτένι του Ατλαντικού (Pecten maximus), χάβαρο (Ruditapes decussatus), κυδώνι Ιαπωνίας (Ruditapes philippinarum), κοινή σουπιά (Sepia officinalis), στρόμβοι (Strombus spp.), ευρωπαϊκή αχιβάδα (Venerupis aurea), αχιβάδα (Venerupis pullastra), ριγωτό κυδώνι (Venus verrucosa)
                     
                  
                        Μόλυνση από τον ιό του συνδρόμου των λευκών κηλίδων
                     
                     
                        Γ+Δ+Ε
                     
                     
                        Όλα τα δεκάποδα καρκινοειδή (τάξη Decapoda)
                     
                     
                        Πίνες (Atrina spp.), βούκινο (Buccinum undatum), πορτογαλικό στρείδι (Crassostrea angulata), μεθύστρα (Cerastoderma edule), στρείδι Ιαπωνίας (Crassostrea gigas), στρείδι Ατλαντικού (Crassostrea virginica), φασολάκι (Donax trunculus), αμπαλόνι Ezo (Haliotis discus hannai), αυτί της θάλασσας (Haliotis tuberculata), λιττορίνη (Littorina littorea), αχιβάδα Ατλαντικού (Mercenaria mercenaria), ιαπωνική αχιβάδα (Meretrix lusoria), σκαφλιάς (Mya arenaria), μύδι Ατλαντικού (Mytilus edulis), μύδι Προβηγκίας (Mytilus galloprovincialis), χταπόδι (Octopus vulgaris), κοινό στρείδι (Ostrea edulis), χτένι του Ατλαντικού (Pecten maximus), χάβαρο (Ruditapes decussatus), κυδώνι Ιαπωνίας (Ruditapes philippinarum), κοινή σουπιά (Sepia officinalis), στρόμβοι (Strombus spp.), ευρωπαϊκή αχιβάδα (Venerupis aurea), αχιβάδα (Venerupis pullastra), ριγωτό κυδώνι (Venus verrucosa)